Адказы на пытанне, якія рысы характару больш за ўсё ўласцівыя беларусам, па колькасці адсоткаў выбудоўваюцца ў такім парадку: гасціннасць, дабрыня, працавітасць, памяркоўнасць, законапаслухмянасць, духоўнасць, акуратнасць, дапытлівасць, сумленнасць, смеласць. У найменшай ступені, па выніках апытання, беларусам уласцівыя скупасць, эгаізм, неабавязковасць, неахайнасць, хвальба, гультайства, бязлітаснасць. Але, бадай, самае цікавае, што вынікае з апытання, як зазначыла супрацоўніца лабараторыі “НоВАК” Надзея Ефімава, – гэта тое, што назіраецца бунт супраць стэрэатыпаў. Каля 10 % рэспандэнтаў адказалі, што яны зусім не падобныя на той вобраз – хай сабе і цалкам кампліментарны, – які вымалёўваецца, зыходзячы з адказаў на папярэднія пытанні.